En 1853 la ville d'vînt eune cité. La ville 'tait hardi prospéthe pouor la fîn du 19e siècl'ye. En 1913 les 65% d'la production mondiale du coton fut tailée à Manchêtre, mais la Preunmié Dgèrre Mondiale et la mînséthe êcononmique entré les dgèrres avrônîtent l'îndustrie et Manchêtre quémenchit d'pèrdre en affaithes. La bombardéthie duthant la S'gonde Dgèrre Mondiale passecrivit lé mitan historique d'la ville. À c'menchi d's années 1960s l'îndustrie 'tait à s'èrtréchi: en 1963 les caûchies d'Manchêtre 'taient les traîsièmes pus împortantes du Rouoyaume Unni - i' fûtent freunmées en 1982. La cont'neurîsâtion avait rempliaichi lé transport d'cartchaîson.